
Mu nsi y’omukwano, akaboozi y’emu ku mpagi eziyambako okuleeta essanyu mu baagalana.
Wabula Ssenga Kawomera agamba nti waliwo ebintu eby’enjawulo ebiyinza okutiisa omukyala oba omusajja yenna okwegatta.
Okufuna okutya!
Ssenga Kawomera agamba nti omukyala yenna okufuna essanyu mu kaboozi, alina okutekateeka omubiri gwonna. Agamba nti singa omukyala agenda mu kikolwa ng’ali mu kutya, omutima gukubira kumukumu, emmeeme, ekivaako okufuna ebbugumu. Ssenga agamba nti embeera eyo, evaako ebinywa okwesiba n’omusaayi nga tegutambula bulungi ekivaako omuntu okulumwa nga bali mu kazannyo.
Waliwo sitayiro enzibu. Ssenga Kawomera agamba nti abasajja abamu singa batuuka mu kaboozi, baloowoza nnyo nti balina kweyambisa sitayiro enzibu, okulaga abakyala nti balina eky’enjawulo mu kaboozi. Embeera eyo, evaako omukyala yenna okutya nga batuuse mu kaboozi era ayinza okwebuzabuza kuba atya okufuna obulumi mu kikolwa. Ssenga Kawomera awanjagidde abasajja nti mu nsonga z’omu kisenge, balina okutekateeka abakyala n’okuleeta sitayiro ezimu essanyu.
Okulya obulungi!
Ssenga Kawomera agamba nti okunyumya akaboozi, kyetaagisaamu amaanyi okusobola okuwa munno essanyu. Agamba singa omuntu yenna ayingira akaboozi nga talidde bulungi, ayinza okulemwa okuwa munne essanyu nga talina maanyi.
Singa tofuna kaboozi mu kadde!
Ssenga kawomera agamba nti omuntu yenna okunyumirwa akaboozi, alina okwetekateeka obulungi. Akaboozi katandikira mu bwongo. Ssenga Kawomera agamba nti omusajja yenna oba omukyala, alina okutekateeka munne, okusobola okwegata naye ng’ali mu mmuudu. Singa omukyala tafuna mmuudu, ayinza okutya oba okugaana okusinda omukwano kuba ayinza okufuna obulumi.
Mukomye okwesunga ennyo!
Ssenga Kawomera agamba nti abantu naddala abakuliridde mu myaka, singa besunga nnyo ekintu, kiyinza okuttula ebirwadde omuli Puleesa, sukaali n’ebirala. Agamba nti ekyo kiva ku nziruka y’omusaayi okweyongera era singa batuuka mu kaboozi, ayinza okulemwa okuwa munne essanyu.
Amaddu agasukkiridde!
Ssenga Kawomera agamba nti sikirungi omusajja okulaga amaddu agasukkiridde mu nsonga z’omu kisenge. Omukyala yenna okunyumirwa omukwano, alina okufuna omusajja mukwata mpola mu nsonga z’omu kisenge.
Omusajja ng’alina amaddu, ayinza okusinda omukwano ng’omukyala tali mu mmuudu, era ekyo, kivaako omukyala yenna okwetamwa akaboozi n’okutya akaboozi buli lunnaku.
Mu nsonga z’omu kisenge, omusajja olina okwewala amaddu.
Ebirala ebifa mu ggwanga – https://www.youtube.com/watch?v=swbD5hycS4Q
hrv_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn